CELEX: 32013R0937
Language: lt
Date: 2013-09-30 00:00:00
Title: 2013 m. rugsėjo 30 d. Komisijos įgyvendinimo reglamentas (ES) Nr. 937/2013, kuriuo, remiantis iki 2013 m. liepos 1 d. pateiktais pranešimais apie pripažinimo planus, nustatomi Tarybos reglamento (EB) Nr. 1234/2007 103a straipsnyje nurodytos pagalbos vaisių ir daržovių sektoriaus gamintojų grupėms 2013–2018 m. finansavimo iš Sąjungos lėšų paskirstymo koeficientai

1.10.2013   
            
            
               LT
            
            
               Europos Sąjungos oficialusis leidinys
            
            
               L 259/1
            
         KOMISIJOS ĮGYVENDINIMO REGLAMENTAS (ES) Nr. 937/2013
   2013 m. rugsėjo 30 d.
   kuriuo, remiantis iki 2013 m. liepos 1 d. pateiktais pranešimais apie pripažinimo planus, nustatomi Tarybos reglamento (EB) Nr. 1234/2007 103a straipsnyje nurodytos pagalbos vaisių ir daržovių sektoriaus gamintojų grupėms 2013–2018 m. finansavimo iš Sąjungos lėšų paskirstymo koeficientai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 47 straipsnio 4 dalies antrą pastraipą,
   kadangi:
   
               (1)
            
            
               Įgyvendinimo reglamente (ES) Nr. 543/2011 numatoma Europos žemės ūkio garantijų fondo finansuojamų išlaidų (toliau – Sąjungos įnašas) viršutinė riba, taikoma Reglamento (EB) Nr. 1234/2007 103a straipsnio 1 dalyje nurodytai pagalbai, ir nustatoma pranešimo sistema, pagal kurią atitinkamos valstybės narės informuoja Komisiją apie laikinai priimtų pripažinimo planų finansinį poveikį;
            
         
               (2)
            
            
               Įgyvendinimo reglamento (ES) Nr. 543/2011 47 straipsnio 4 dalies antroje pastraipoje reikalaujama, kad Komisija, remdamasi valstybių narių pranešimais, pateiktais pagal to įgyvendinimo reglamento 38 straipsnio 4 dalį, nustatytų paskirstymo koeficientus ir bendrą valstybei narei per metus skiriamą Sąjungos įnašą;
            
         
               (3)
            
            
               Komisijos įgyvendinimo reglamentu (ES) Nr. 780/2012 (3) buvo paskirstytos visos 2012 m. ir 2013 m. galimos skirti sumos ir dalis 2014–2017 m. galimų skirti sumų;
            
         
               (4)
            
            
               remiantis kai kurių valstybių narių, nurodytų Reglamento (EB) Nr. 1234/2007 125e straipsnyje, iki 2013 m. liepos 1 d. pagal Įgyvendinimo reglamento (ES) Nr. 543/2011 38 straipsnio 4 dalį pateikta informacija, paaiškėjo, kad 2014 m., 2015 m. ir 2016 m. bendra prašoma Sąjungos įnašo suma viršija didžiausią to įgyvendinimo reglamento 47 straipsnio 4 dalies pirmoje pastraipoje nustatytą sumą ir kad 2017 m. ir 2018 m. bendra prašoma suma yra mažesnė už tą didžiausią sumą. Atitinkamai toms valstybėms narėms 2014 m., 2015 m. ir 2016 m. turi būti taikomas mažesnis nei 100 % paskirstymo koeficientas, o 2017 m. ir 2018 m. – 100 % paskirstymo koeficientas;
            
         
               (5)
            
            
               siekiant užtikrinti veiksmingą priemonės valdymą, šis reglamentas turėtų įsigalioti jo paskelbimo dieną,
            
         PRIĖMĖ ŠĮ REGLAMENTĄ:
   1 straipsnis
   Remiantis atitinkamų valstybių narių iki 2013 m. liepos 1 d. pagal Įgyvendinimo reglamento (ES) Nr. 543/2011 38 straipsnio 4 dalį pateiktais pranešimais, šio reglamento priede nustatomi paskirstymo koeficientai ir bendras kiekvienai valstybei narei 2013–2018 m. pagal tuos koeficientus skiriamas Sąjungos įnašas.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. rugsėjo 30 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 299, 2007 11 16, p. 1.
   
      (2)  OL L 157, 2011 6 15, p. 1.
   
      (3)  2012 m. rugpjūčio 28 d. Komisijos įgyvendinimo reglamentas (ES) Nr. 780/2012, kuriuo, remiantis iki 2012 m. liepos 1 d. pateiktais pranešimais apie pripažinimo planus, nustatomi Tarybos reglamento (EB) Nr. 1234/2007 103a straipsnyje nurodytos pagalbos vaisių ir daržovių sektoriaus gamintojų grupėms 2012–2017 m. finansavimo iš Sąjungos lėšų paskirstymo koeficientai (OL L 232, 2012 8 29, p. 3).
   
      PRIEDAS
      
                   
               
               
                  2013 m.
               
               
                  2014 m.
               
               
                  2015 m.
               
               
                  2016 m.
               
               
                  2017 m.
               
               
                  2018 m.
               
            
                  Kiekvienais metais taikomas paskirstymo koeficientas
               
               
                  0,0000 %
               
               
                  10,7875 %
               
               
                  25,8831 %
               
               
                  76,6830 %
               
               
                  100,0000 %
               
               
                  100,0000 %
               
            
                  Bendra valstybei narei skiriama suma (EUR)
               
               
                   
               
               
                   
               
               
                   
               
               
                   
               
               
                   
               
               
                   
               
            
                  
                              a)
                           
                           
                              Bulgarija
                           
                        
               
                  0
               
               
                  661 494
               
               
                  1 656 475
               
               
                  4 453 049
               
               
                  4 758 477
               
               
                  2 923 103
               
            
                  
                              b)
                           
                           
                              Prancūzija
                           
                        
               
                  0
               
               
                  6 979
               
               
                  16 994
               
               
                  46 038
               
               
                  49 429
               
               
                  36 041
               
            
                  
                              c)
                           
                           
                              Lenkija
                           
                        
               
                  0
               
               
                  671 109
               
               
                  2 175 636
               
               
                  2 029 019
               
               
                  3 551 341
               
               
                  945 276
               
            
                  
                              d)
                           
                           
                              Rumunija
                           
                        
               
                  0
               
               
                  2 896
               
               
                  9 334
               
               
                  31 464
               
               
                  0,00
               
               
                  0,00
               
            
                  Bendra a–d punktuose nurodytoms valstybėms narėms skiriama suma (EUR)
               
               
                  0
               
               
                  1 342 478
               
               
                  3 858 439
               
               
                  6 559 570
               
               
                  8 359 247
               
               
                  3 904 420